Kulud -   alustaval ettevõtjal tuleb kindlasti silm peal hoida oma kuludel. Äriplaani tehes saab tavaliselt enamik ettevõtte kuludest finantsplaani kirja pandud ja plaani ellu viima asudes saab jälgida, et need kulutused jääksid plaanitu piiridesse. Probleemiks väheste kogemustega ettevõtjate puhul on see, et  reaalselt tegutsedes tundub olevat nii palju vajalikke kohti kuhu raha kulutada - veidi kallim printer teeks kvaliteetsemat tööd, veidi kallim auto annaks juurde rohkem soliidsust, veidi suurem või värvilisem ja seega kallim reklaam jääks klientidele rohkem silma jne. Igale poole "veidi" rohkem kulutades kulub teil kokku palju rohkem raha kui plaanitud. Ettevõtte jaoks tähendab see tihti, et kassas raha pole ja kuigi idee ja äriplaan võisid olla väga head, lõppeb tegevus hoolimatu elluviimise tõttu  pankrotis. Kui teil on plaanis fikseeritud summa, mille te saate mingile etapile kulutada, siis proovige saada selle raha eest parim, kuid vältige ülekulutamist.